Stadfæstelse af byrettens kendelse om, at fogedretten har saglig kompetence til at tvangsinddrive sagsomkostninger til Tandskadeankenævnet, hvorfor sagen fremmes, samt at der kan for... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Fogedret;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 7. marts 2022 satte Østre Landsret retten i retsbygningen,

Østre Landsrets Plads 1, Nordhavn.

Som dommere fungerede landsdommerne Kaspar Linkis,

Nicolai Uggerhøj-Winther og Anna Rudolf (kst.), førstnævnte

som rettens formand.

Der foretoges   

2. afd. kære nr. B-818-21:

Kærende, tidligere Modpart

mod

Tandskadeankenævnet

(advokat Søren Vagner Nielsen)

Ingen var mødt eller indkaldt.

Der fremlagdes kæreskrift af 13. december 2021, hvorved

Kærende, tidligere Modpart har kæret to ken-delser af 16.

november 2021 afsagt af fogedretten i Retten i Roskilde (22-

9308/2020), hvor det blev bestemt, at sagen fremmes til udlæg

hos Kærende, tidligere Modpart for 21.135,97 kr., og hvor der

foretoges udlæg i depositum i lejeforhold vedrørende lejemålet

Adresse 1, 4600 Køge.   

Endvidere fremlagdes fogedrettens fremsendelsesbrev af 21.

december 2021 og udskrift af fogedbogen indeholdende den

kærede afgørelse samt Kærendes, tidligere Modpart



/

supplerende bemærk-ninger af 6. januar og 7. februar 2022

med bilag.



/

- 2 -

Landsretten forstår kæren således, at Kærende, tidligere

Modpart har nedlagt påstand om, at kendelsen om udlæg i

depositum i lejeforholdet ophæves, og at fogedsagen afvises,

subsidiært at ud-lægssagen nægtes fremme. Kærende, tidligere

Modpart har endvidere nedlagt påstand om, at Tandskade-

ankenævnet tilpligtes at betale Kærende, tidligere Modpart

erstatning for tab samt godtgørelse for tort, jf. retsplejelovens §

505, stk. 1.

Kærende, tidligere Modpart har til støtte for sine påstande

anført navnlig, at kendelserne er ugyldige og uhjemlede.

Tandskadeankenævnets krav på sagsomkostninger vedrørende

civilretlige sager skal inddrives af Gældsstyrelsen som følge

af, at nævnet er en del af den offentlige forvalt-ning i

gældsinddrivelseslovens forstand. Der henvises til skrivelser

fra Gældsstyrelsen af 4. januar 2022 og fra direktøren for

Gældsstyrelsen af 27. januar 2022. Tandskadeankenæv-net

blev i ultimo juli 2021 meddelt, at nævnet har mulighed for at

indsende dets fordringer til inddrivelse, uden at

Tandskadeankenævnet har oplyst fogedretten og landsretten

herom. Landsretten burde omgøre afgørelsen af 18. oktober

2021. Tvisten burde henvises til civilt søgsmål, da der er

grundlæggende tvivl om, hvorvidt Kærende, tidligere Modpart

kan pålægges de om-handlede sagsomkostninger. Sagen er

fejlbehandlet af fogedretten. Retsassessoren, der afsagde de

påkærede kendelser, var inhabil. Sagen burde have været udsat

på Procesbevil-lingsnævnets behandling af hendes anmodning

om kæretilladelse af Østre Landsrets ken-delse af 18. oktober

2021 og på de verserende klagesager, som hun har indbragt for

Advo-katnævnet. Tandskadeankenævnet har handlet culpøst og

er erstatningsansvarlig for gener og økonomisk tab, som hun er

blevet påført i forbindelse med fogedsagen.

Tandskadeankenævnet har ikke udtalt sig vedrørende kæren.



/

Fogedretten har ved sagens fremsendelse henholdt sig til de

trufne afgørelser og supple-rende bemærket navnlig, at

fundamentet for udlægssagen er en endelig sagsomkostnings-

afgørelse, og at kærende har udtømt sine prøvelsesmuligheder

vedrørende fundamentet. Skyldner har en oplysningspligt i

udlægssagen, jf. retsplejelovens § 497, stk. 1. Spørgsmå-let om

rettens saglige kompetence er senest afgjort af landsretten den

18. oktober 2021 i sag B-561-21 og B-643-21. Det rejste krav

om erstatning for tab og godtgørelse for tort, jf. retsplejelovens

§ 505, stk. 1, ses ikke behandlet i 1. instans.

De modtagne bilag var til stede.

Efter votering afsagdes



/

- 3 -

k e n d e l s e:

Landsretten er enig i fogedrettens resultat og begrundelsen

herfor. De fremsendte skrivel-ser fra Gældsstyrelsen og det,

Kærende, tidligere Modpart i øvrigt har anført, kan ikke føre til

et andet resultat. Der henvises herved til Østre Landsrets

kendelse af 18. oktober 2021 i kære nr. B-561-21 og B-643-

21.   

Landsretten bemærker, at spørgsmålet om erstatning og

godtgørelse til Kærende, tidligere Modpart ikke er behandlet

ved de påkærede kendelser, hvorfor landsretten ikke kan træffe

afgørelse her-om i denne kæresag. Denne del af kæresagen

afvises derfor.

T h i b e s t e m m e s:

Fogedrettens kendelser stadfæstes.

Kærendes, tidligere Modpart påstand om erstatning og
godtgørelse afvises.   

Kærende, tidligere Modpart skal i kæremålsomkostninger

inden 14 dage betale 1.250 kr. til Tandskade-ankenævnet.   

Retten hævet.

(Sign.)